als_Latn dik_Latn sag_Latn
Festat e fundvitit kanë rikthyer pritjet e gjata të mërgimtarëve në kufij me Serbinë, të cilët ia kanë mësyrë vendlindjes për t`i kaluar pushimet.
Si pasojë e këtyre pritjeve, të cilat po zgjasin deri në 10 orë, ka humbur jetën një 26 vjeçar nga Prishtina, me nënshtetësi gjermane. Kështu, të paktën raportojnë mediet, derisa institucionet e Kosovës ende duket se nuk kanë ndonjë informacion rreth kësaj.
Zëvendësministri i Punëve të Jashtme Emanuel Demaj, nuk është përgjigjur në pyetjet e gazetës rreth informatave që ka policia lidhur me këtë rast.
Pavarësisht marrëveshjes për menaxhimin e integruar të kufijve me Serbinë, radhët e gjata të mërgimtarëve që vijnë në Kosovë nëpërmjet Serbisë, dëshmojnë se kjo marrëveshje nuk është zbatuar.
E pa qasshme ka qenë edhe Ministrja për dialog Edita Tahiri.
Ndërkaq, sipas analistit Kushtrim Kadriu, lidhur me këtë fajtorë është BE-ja e cila privilegjon Serbinë, ndërsa qytetarët paguajnë kostot e keqqeverisjes.
“Këtë neglizhence e tillë e kemi me një kohë të gjatë, dhe serbët e përdorin këtë për të treguar se ata ende janë gjalle dhe ende mund të bëjnë telashe. Fajet janë edhe tek Bashkimi evropian të cilët Serbinë e kanë bërë si një fëmijë hasret të cilit nuk i prishin askund qejfet. Qytetarët gjithë paguajnë kostot e mos qeverisjes së mirë në të gjitha aspektet edhe kjo është një kosto e rëndë dikush me kohë dikush, me jetë”, është shprehur Kadriu.
Sipas analistit Fadil Lepaja, pala serbe ka “meritat”, e veta sa i përket pritjeve të gjata të mërgimtarëve nga Kosova.
“Tash kolona në kufirin me Serbinë janë të zakonshme në këtë periudhë dhe në radhë të parë kjo duhet të jetë për shkak të fluksit të madh, pastaj edhe prirjes tonë për të krijuar tollovi përmes intervenimeve të ndryshme. Padyshim, edhe pala serbe duhet të ketë "meritat" e veta sepse ka plotë kosovarë që janë në gjendje të paguajnë për të mos pritur. Shtoja gjithë kësaj edhe vullnetin jo të mirë të policisë dhe shtetit serb, që kosovarëve të cilët kalojnë nëpër Serbi për të ardhur në vendin e tyre për pushimet e fundvitit, atëherë krejt kjo e prodhon situatën kaotike, dhe të mundimshme nëpër kufijtë Kosovë-Serbi, sidomos në anën serbe dhe në drejtim të Kosovës”, ka thënë ai.
Ndonëse ka theksuar se Kosova është dashur që të përgatitet paraprakisht sa i përket kalimit nëpërmjet Serbisë, nëpërmjet Serbisë, Lepaja është shprehur se Kosova nuk ka shumë mundësi të ndikojë.
“Ndërsa Serbët nuk kanë shumë vullnet që kosovarëve të ua lehtësojnë jetën, në këtë rast edhe kalimin e kufirit”, ka thënë ai.
Mediet bëjnë të ditur se, personi me inicialit E.B, ka rrëfyer momentin e vdekjes së të riut në orët e hershme të ditës së sotme, duke thënë se gjatë pritjes për të hyrë nga kufiri serb, ka ndodhur rasti i vdekjes së 26 vjeçarit.
Ministri i Diasporës Valon Murati, ka njoftuar, se pritjet në hyrjet për në Kosovë janë zvogëluar ndjeshëm që nga mbrëmë, bashkatdhetarët tanë po presin me orë e orë të tëra në hyrje të Kroacisë për në Serbi.
“Kjo po ndodh, përveç faktit se për qytetarët tanë duhet të mbushet ajo që njihet si Letra e Bardhë (e që mund të zgjas deri në 10 min.) edhe për shkak se përmes atyre hyrjeve kufitare, po kthehen në vendet e tyre për pushime edhe shtetasit bullgarë e turq. Shefi i Zyrës Ndërlidhëse të Kosovës në Beograd z.Valdet Sadiku është në kontakt të vazhdueshëm me autoritetet serbe dhe ata i kanë rekomanduar që përveç pikave kufitare Batrovci-Bajakovo (ku pritjet janë deri në 8 orë) dhe Shid-Tovarnik (ku pritjet janë deri në 6 orë) të përdoren edhe pikat kufitare Bogojevo-Erdut, Neshtin-Ilok dhe Baçka Palanka-Ilok. Gjithashtu gjatë ditës mund të përdoren edhe dy hyrje më të vogla kufitare Luba-Prinicipovac dhe Jamena-Strosnic”, ka njoftuar Ministri Murati./BS/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn